CELEX: 32016D0296
Language: el
Date: 2016-02-29 00:00:00
Title: Απόφαση (ΕΕ, Ευρατόμ) 2016/296 του Συμβουλίου, της 29ης Φεβρουαρίου 2016, για την αντικατάσταση μέλους της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης

2.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 55/14
            
         ΑΠΌΦΑΣΗ (ΕΕ, Ευρατόμ) 2016/296 ΤΟΥ ΣΥΜΒΟΥΛΊΟΥ
   της 29ης Φεβρουαρίου 2016
   για την αντικατάσταση μέλους της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και κυρίως το άρθρο 255 δεύτερο εδάφιο,
   Έχοντας υπόψη τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας και ιδίως το άρθρο 106α παράγραφος 1,
   Έχοντας υπόψη την πρωτοβουλία του προέδρου του Δικαστηρίου της 27ης Ιανουαρίου 2016,
   Εκτιμώντας τα εξής:
   
               (1)
            
            
               Έχει συσταθεί μία επιτροπή, δυνάμει του άρθρου 255 πρώτο εδάφιο της Συνθήκης για τη λειτουργία της Ευρωπαϊκής Ένωσης, προκειμένου να δώσει μια γνώμη σχετικά με την επάρκεια των υποψηφίων για την άσκηση των καθηκόντων του δικαστή και του γενικού εισαγγελέα του Δικαστηρίου και του Γενικού Δικαστηρίου, πριν από τη διενέργεια των διορισμών από τις κυβερνήσεις των κρατών μελών (η «επιτροπή»).
            
         
               (2)
            
            
               Με την απόφαση 2014/76/ΕΕ (1), το Συμβούλιο προέβη στον διορισμό των επτά μελών της επιτροπής για διάστημα τεσσάρων ετών, που λήγει στις 28 Φεβρουαρίου 2018.
            
         
               (3)
            
            
               Με επιστολή της 27ης Ιανουαρίου 2016, ο πρόεδρος του Δικαστηρίου ενημέρωσε τον πρόεδρο του Συμβουλίου ότι ο κ. Péter PACZOLAY παραιτήθηκε από τα καθήκοντά του ως μέλους της επιτροπής από την 21η Ιανουαρίου 2016.
            
         
               (4)
            
            
               Με την ίδια επιστολή της 27ης Ιανουαρίου 2016, ο πρόεδρος του Δικαστηρίου πρότεινε τον διορισμό του κ. Mirosław WYRZYKOWSKI προς αντικατάσταση του κ. Péter PACZOLAY, για το υπόλοιπο της θητείας του, σύμφωνα με το σημείο 3 των κανόνων λειτουργίας της επιτροπής, όπως εκτίθενται στο παράρτημα της απόφασης 2010/124/ΕΕ του Συμβουλίου (2),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Mirosław WYRZYKOWSKI διορίζεται μέλος της επιτροπής που προβλέπεται στο άρθρο 255 της Συνθήκης για τη λειτουργία της Ευρωπαϊκής Ένωσης για την περίοδο που λήγει στις 28 Φεβρουαρίου 2018.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 29 Φεβρουαρίου 2016.
      
         
            Για το Συμβούλιο
         
         
            Ο Πρόεδρος
         
         H.G.J. KAMP
      
   
   
      (1)  Απόφαση 2014/76/ΕΕ του Συμβουλίου, της 11ης Φεβρουαρίου 2014, σχετικά με τον διορισμό των μελών της επιτροπής που προβλέπει το άρθρο 255 της Συνθήκης για τη λειτουργία της Ευρωπαϊκής Ένωσης (ΕΕ L 41 της 12.2.2014, σ. 18).
   
      (2)  Απόφαση 2010/124/ΕΕ του Συμβουλίου, της 25ης Φεβρουαρίου 2010, σχετικά με τους κανόνες λειτουργίας της επιτροπής που προβλέπει το άρθρο 255 της Συνθήκης για τη λειτουργία της Ευρωπαϊκής Ένωσης (ΕΕ L 50 της 27.2.2010, σ. 18).